Document ID: /roh_data/filtered/fineweb-2-filterrobots_roh.jsonl.gz/37312

Rock svizzer al City Race 2015
- Actualisà Venderdi, 18.9.2015, 15:26
L’eveniment per lantschar la stagiun d’enviern steva in mument sin chommas falombras. Quai suenter che la vischnanca ha ditg da na a la dumonda da credit dals organisaturs sur da 250’000 francs per ils proxims 3 onns.
Uss han ils organisaturs dat enconuschent che l’eveniment ha lieu. La vischnanca da San Murezzan sa participescha cun 100’000 francs. Il rest vegn da sponsurs. En tut stat a disposiziun in preventiv da radund 400’000 francs ha ditg Patrick Wiederkehr, dal comité d’organisaziun.
L’eveniment cun cursas da staffetta culs skis alpins e cursa lunga ha lieu la fin d’emna dal 4 enfin 6 december e cun Gotthard èn ils organisaturs segirs che quai vegn a dar ina top atmosfera.